|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter irodavezető** |

Iktatószám:

Napirendi pont: ….

**ELŐTERJESZTÉS**

**A Városüzemeltetési Bizottság** **2021. október 18-ai rendkívüli ülésére**

|  |  |
| --- | --- |
| **Tárgy:** | Javaslat a 2022. évi kapufigyelő rendszer kialakításának támogatására benyújtott pályázatok elbírálására |

**Készítette:**

Rutkai Noémi

pályázati referens

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága a helyi lakóközösségek és az önkormányzati intézmények részére biztonsági berendezések létesítéséhez nyújtandó támogatásról szóló 29/2013.(V.31.) önkormányzati rendeletében (a továbbiakban: Rendelet) foglaltak szerint pályázatot írt ki (1. sz. melléklet) a Budapest Főváros VII. kerület Erzsébetváros Önkormányzata (továbbiakban: Önkormányzat) 2022. évi költségvetésében e célra rendelkezésre álló 1 millió forint erejéig.

A Városüzemeltetési Bizottság 74/2022. (V.30.) számú határozatával (2. számú melléklet) döntött a 2022. évi kapufigyelő pályázat kiírásáról. A pályázati kiírás közzététele a helyben szokásos módon megtörtént. A pályázatok **benyújtási határideje 2022. szeptember 30.** napja volt.

A benyújtási határidőre Ügyfélkapun keresztül **3 db** pályázat **került beküldésre.**

A pályázatok bontása megtörtént, melynek eredménye rögzítésre került a bontási jegyzőkönyvben (3. számú melléklet).

2022. évben kapufigyelő rendszer kialakításának támogatására pályáztak:

1. Budapest VII. kerület **Klauzál u. 35 sz. Társasház**, mely a tervezett munkálatok összes bekerülési költségét 586.884.,-Ft összegben jelölte meg, az igényelt támogatás: **250.000,-Ft.** Hiánypótlást igényelt a pályázat. A hiányosságot a pályázó maga is észlelte, és hiánypótlási felhívás kiküldése nélkül önként pótolta azt.
2. Budapest VII. kerület **Verseny u. 10 . sz. Társasház** a tervezett munkálatok összegét 623.189.,- Ft összegben határozta meg, a támogatási igény: **250..000,-Ft.** Hiánypótlásra nem volt szükség.
3. Budapest VII. kerület **Péterfy S. u. 44. sz. Társasház** a tervezett munkálatok összegét 426.783,-Ft összegben határozta meg, a támogatási igény **213.390,-Ft.** Hiánypótlásra nem volt szükség.

A benyújtott pályázatok, a bontási jegyzőkönyv, valamint a hiánypótlás a Városüzemeltetési Irodán megtekinthetőek.

A Rendelet 2. § (4) bekezdése szerint a pályázatokat a Tisztelt Bizottság jogosult elbírálni, megállapítani a pályázat eredményét, és dönteni a pályázóknak nyújtandó támogatásról.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjenek.

**HATÁROZATI JAVASLAT**

**Budapest Főváros VII. Kerület Erzsébetváros Önkormányzata Képviselő-testülete Városüzemeltetési Bizottságának .../2022. (X. 18.) határozata a 2022. évi kapufigyelő rendszer kialakításának támogatására benyújtott pályázatokról**

Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága úgy dönt, hogy

1. az alábbi pályázók **2022. évi kapufigyelő rendszer kialakításának támogatására benyújtott pályázatait támogatja:**

|  |  |  |  |
| --- | --- | --- | --- |
| Bontási jkv. sorszáma | Pályázó | Támogatás összege | Támogatási intenzitás |
| 1. | Klauzál u. 35 . sz. Társasház | 250.000 Ft | 50 % |
| 2. | Verseny u. 10. sz. Társasház | 250.000 Ft | 50 % |
| 3. | Péterfy S.u. 44. sz. Társasház | 213.390 Ft | 50 % |
|  | **ÖSSZESEN:** | **713.390 Ft** |  |

1. felkéri a Polgármestert a támogatási szerződések aláírására.

**Felelős:** Sáli Annamária bizottsági elnök

**Határidő:** 2021. november 15.

Budapest, 2022. szeptember 3.

dr. Jávori Péter

Városüzemeltetési Iroda vezetője

Mellékletek:

1. sz. melléklet: pályázati kiírás kapufigyelő rendszer kialakításának támogatására 2022. év
2. sz melléklet: döntés a 2022. évi kapufigyelő rendszer kialakításának támogatása tárgyú pályázat kiírásáról
3. sz. melléklet: bírálati jegyzőkönyv