|  |
| --- |
| **Budapest Főváros VII. kerület Erzsébetváros Önkormányzata**  dr. Jávori PéterVárosüzemeltetési Iroda vezetője |

Iktatószám:

Napirendi pont: ….

**ELŐTERJESZTÉS**

A Városüzemeltetési Bizottság2022. október 18 - ai rendes

ülésére

|  |  |
| --- | --- |
| **Tárgy:** | Döntési javaslat a 2022. évi növényesítési pályázati felhívásra 2022. szeptember 9. és október 4. között beérkezett pályázatokról |

**Készítette:**

Bordás Ágnes

pénzügyi referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést** nyilvános ülésen kell tárgyalni**.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. Kerület Erzsébetváros Önkormányzata Városüzemeltetési Bizottsága a lakóközösségeknek és az önkormányzati intézményeknek nyújtandó növényesítési támogatásról szóló 28/2013. (V. 31.) önkormányzati rendeletben (a továbbiakban: Rendelet) foglaltak alapján pályázatott írt ki (1. sz. melléklet) kerületi lakóközösségek és önkormányzati intézmények növényesítésének támogatására a 2022. évi költségvetésben biztosított 5.000.000 forintos támogatási keret erejéig a 68/2022. (IV. 12.) számú határozatával (2. sz. melléklet).

A pályázati kiírás közzététele a helyben szokásos módon megtörtént. A pályázatok benyújtásának határideje: a támogatási keret kimerüléséig, de legfeljebb 2022. október 31. napjáig tart.

A pályázatok elbírálásának tervezett határideje: folyamatos, de legfeljebb a pályázat benyújtásának határidejét követő 30. nap, azaz 2022. november 30. napja.

2022. szeptember 9. és október 4. között beérkezett pályázatok:

**Budapest VII. Marek József utca 16. sz.** **Társasház**

A Társasház az alábbi pályázati célok szerinti munkálatokat kívánja megvalósítani:

* Meglévő zöldfelület beültetése cserjékkel, évelőkkel
* Meglévő zöldfelület termőképességének javítása
* Függőfolyasók korlátainak díszítése
* Növényesítéshez szükséges eszközök beszerzése

**Tervezett költségek: 200.000,- Ft**

**Támogatási igény: 100.000,- Ft**

**A támogatási intenzitás 50 %.**

Tekintettel a fentiekben ismertetett pályázati célrokra, javasoljuk a pályázat támogatását.

A pályázat döntésre való előkészítése az alábbiak szerint megtörtént:

A pályázat borítékbontását a Budapest Főváros VII. Kerület Erzsébetvárosi Polgármesteri Hivatal Városüzemeltetési Irodája elvégezte (a bontási jegyzőkönyv jelen előterjesztés mellékletét képezi – 3. sz. melléklet).

A beérkezett pályázat a Városüzemeltetési Irodán megtekinthető.

A Rendelet 2.§ -ában foglaltak értelmében a Városüzemeltetési Bizottság jogosult dönteni a pályázatok eredményének megállapításáról, a pályázóknak nyújtandó támogatásról.

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testülete Városüzemeltetési Bizottságának …/2022. (X.18.) határozata a 2022. évi növényesítési pályázati felhívásra benyújtott, Budapest VII. Marek József utca 16. sz.** **Társasház pályázatáról**

Budapest Főváros VII. Kerület Erzsébetváros Önkormányzata Képviselő-testületének Városüzemeltetési Bizottsága úgy dönt, hogy a **Bp. VII. Marek József utca 16. sz. Társasház** **2022. évi növényesítési pályázati felhívásra benyújtott pályázatát támogatásra alkalmasnak minősíti. A Társasház a pályázata alapján 100.000,- Ft visza nem térítendő támogatásra jogosult.**

**A támogatási intenzitás 50 %.**

**A támogatás a következő pályázati célokra fordítható:**

* Meglévő zöldfelület beültetése cserjékkel, évelőkkel
* Meglévő zöldfelület termőképességének javítása
* Függőfolyasók korlátainak díszítése
* Növényesítéshez szükséges eszközök beszerzése

A Bizottság felkéri a Polgármestert a támogatási szerződés aláírására.

**Felelős:** Sáli Annamária bizottsági elnök

**Határidő:** 2022. november 30.

Budapest, 2022. október 4.

dr. Jávori Péter

Városüzemeltetési Iroda vezetője

Mellékletek:

* 1. számú melléklet: pályázati felhívás
* 2. számú melléklet: 68/2022. (IV. 12.) sz. határozat a növényesítési pályázat kiírásáról
* 3. számú melléklet: Thököly út 16. sz. TH bontási jegyzőkönyv